Un fost internațional român, acum milionar, se gândește să se mute definitv din țară. Acesta a spus că este nemulțumit de problemele pe care le are cu "sistemul" din România și a dezvăluit ce i-a spus Laurențiu Reghecampf după ce și-a încheiat cariera în străinătate și a revenit în țară.
Fostul atacant și-a petrecut cea mai mare parte a carierei în străinătate, din ianuarie 2004, când a fost vândut de Dinamo la Șahtior, până în ianuarie 2016, când a semnat cu FCSB. După experiența de la echipa lui Gigi Becali acesta a agățat ghetele în cui. A intrat în afaceri, este milionar, dar se gândește să plece de tot din România.
Este vorba despre Ciprian Marica, acționar la Farul Constanța. Fostul mare atacant al naționalei i-a în calcul să se stabilească în altă țară, fiind nemulțumit de cum fucționează "sistemul" din România și de faptul că nu își poate pune în aplicare planurile pe care le are, mai ales în fotbal. Mai mult, el a dezvăluit ce i-a spus Laurențiu Reghecampf când a revenit în țară.
"Mă gândesc să plec. Asta nu înseamnă că nu-mi iubesc țara și nu apreciez ce mi-a oferit România, dar mi-e greu să mă regăsesc. Faptul că nu poți să ai un plan, să fie ceva predictibil.
Ce treabă are milionarul? Doar așa funcționează lucrurile, stai și te lupți cu sistemul. Te dovedește la un moment dat. Bă, nu mai pot, e inadmisibil. La mine problema s-a pus să facem, să vedem cum putem să facem, pentru sport. Fotbalul mi-a dat atâtea, am vrut să dau ceva înapoi.
Cel mai bun exemplu mi l-a dat Reghe, când m-am întors din România. Mi-a zis că aici nu e să facem, e să faci, e fiecare pentru el", a spus Ciprian Marica la podcastul "Tare de tot".
Fostul atacant al naționalei a povestit despre un episod important din viața sa. Cipriaa Marica a fost la un pas să ajungă la Rapid, iar totul s-a întâmplat pe când avea 16 ani.
"A fost un întreg scandal intern, atunci, în familie. Între tatăl meu și cei din conducerea lui Dinamo. Primul meu salariu la Dinamo a fost de 200 de dolari. Dar ai mei au cerut 300 de dolari.
Nu există dom'ne, 200 de dolari. Atât mi-au oferit. Și am plecat la Rapid. Puțini știu. Cu Ionuț Chirilă, Mitea și încă un jucător", a mai spus Ciprian Marica.
Actualul acționar al echipei Farul a ales până la urmă Dinamo, deoarece stadionul era mai aproape de casă, decât baza Pro Rapid, deși George Copos îi oferise un salariu mai mare.
După retragerea din fotbal, Ciprian Marica și-a făcut o academie de fotbal, a investit la Farul, dar are și numeroase afaceri în imobiliare și domeniul hotelier.